google/wiki40b huggingface dataset:
Diogenes Apolloniast

Diogenes Apolloniast (vanakreeka keeles Διογένης ὁ Ἀπολλωνιάτης; umbes 499 eKr Apollonia Pontica – 428 ekr) oli Vana-Kreeka loodusfilosoof ja arst, Joonia koolkonna pooldaja.

Elulugu

Diogenes sündis Musta mere äärses Apollonia (Ἀπολλωνία Ποντική) linnas (praegu Sosopol Bulgaarias) ja elas seal suurema osa elust. Tema isa Apollothemis oli tuntud loodusfilosoof. Pole kahtlus, et Ateenas viibides sai ta nii ebapopulaarseks, et tema elu oli aeg-ajalt ohus.

Õpetus

Diogenes oli Anaxagorase kaasaegne. Nagu varasem Joonia loodusfilosoof Anaximeneski, pidas õhku maailma ürgalgeks (archē), kõiki asju ainult õhuks eri kontsentratsioonides. Näiteks muda, millest kõik elusolendid pärinevad, on tugevalt tihenenud õhk. Kuna kõik üksikud asjas tekivad ja hävivad, on ürgalge ise hävimatu.
Tähtsaim sarnasus Anaxagorase õpetusega on see, et Diogenes näeb selle tihenemise ja hõrenemise vallandajana nous '​i, intelligentset jõudu, kes sellega universumit korrastab ja valitseb ja nõnda tekitab mõtlemise, hinge ja elu. Nagu ka paljud teised Kreeka filosoofid, eeldas Diogenes lõpmata palju maailmu.

Teosed

Tema tähtsaim töö oli loodusfilosoofiline kirjutis, mida hiljem tsiteeriti pealkirja "Περὶ φυσέως" ('Loodusest', ladina keeles De natura) all ja millest on säilinud pikki fragmente, peamiselt Simplikiose kommentaaris Aristotelese "Füüsikale". 
Võib-olla kirjutas Diogenes ka teosed pealkirjadega "Sofistide vastu" ja "Mehe loomus". 
Peale  selle vihjab  Aristophanes komöödias "Pilved" väidetega, mis ta seal Sokratese suhu paneb, tõenäoliselt Diogenese teooriatele.
Endriejavas

Ajalugu

Aastal 1623 on nimetatud Endriejavase metsa. Küla ennast on nimetatud alles XVIII sajandi alguses. Aastal 1780 püstitati sinna puidust kirik. Aastast 1837 kuulus asula Ogińskitele. Aastal 1862 pandi sealsesse kellatorni Žemaitija suurim kirikukell.
Peale Esimest maailmasõda tegutsesid alevis meierei, villakraasimisettevõte, kolm saekaatri ja üheksa veskit. Teise maailmasõja ajal põles alev maha, hävis ka kirik.Uus kirik valmis aastal 1943.
Peale sõda tegutsesid alevi ümbruses Leedu metsavennad, mitmel korral hõivasid nad ka alevi. Nõukogude ajal sai Endriejavast kolhoosikeskus.
V (auruvedur)

V (В) oli aastail 1895–1899 Baldwini veduritehases USA-s Venemaa jaoks toodetud auruvedur teljevalemiga 2-3-0.
Biarozaŭka

Ajalugu

Biarozaŭka tekkis XIX sajandi lõpus, kui kohalik mõisnik asutas seal klaasivabriku. Aastal 1891 hakkasid seda rentima Julius Stolle ja Wilhelm Krajewski. Aastal 1892 tootis vabrik esimest korda kristallklaasi. Aastal 1894 hakkasid Stolle ja Krajewski rajama uut vabrikut. Aastal 1898 ehitati selle lähedusse veel kolmaski vabrik. Aastal 1900 ostsid Stolle ja Krajewski selle viimase ja ühinenud vabrik sai nimeks Нёман, aga Lenskite vabrik lõpetas aastal 1902 tegevuse.
Vabrikute juurde kerkinud tööliselamutest sai alguse Biarozaŭka. Aastast 1921 oli asula Poola koosseisus, 1939. aastal liideti see aga Valgevene NSV-ga. Aastal 1968 sai Biarozaŭkast alev, aastal 1990 aga linn.
Thomas Horner

Thomas Horner oli Liivi ordu ametnik 16. sajandi keskel.
Horner on peamiselt tuntud ladinakeelse kroonika Livoniae historia in compendium ex annalibus contracta autorina, mis ilmus trükis esimest korda 1551. aastal ja oli eelviimane ordukroonika (viimane oli Johann Renneri "Liivimaa ajalugu"). Samaaegselt tegutses Horner ordumeistri sekretäri ja saadikuna, ta oli 1557. ka Venemaal käinud saatkonna, mis püüdis Tartu maksu tühistada ja rahu säilitada, liige.
Otto Jastrow

Otto Jastrow (sündinud 19. veebruaril 1942 Saarimaal, Saksamaal) on saksa semitist, Tallinna Ülikooli arabistika professor.
Otto Jastrow on õppinud Saarbrückeni ülikoolis, Tübingeni ülikoolis, İstanbuli ja Beiruti ülikoolis. Aastast 1973 on ta töötanud õppejõuna erinevates ülikoolides. Ta on üks tuntumaid araabia ja aramea keelte dialektide eksperte maailmas. Ta on osalenud üle 50 lingvistilisel välitööl Lähis-Idas (sh Türgis, Iraagis, Jeemenis, Süürias, Iisraelis jm) ning on ainsa teadlasena dokumenteerinud üle tosina dialekti. Ta on 12 raamatu ning üle 70 artikli autor. Tema uurimisvaldkonnad on uute Lähis-Ida keelte didaktika ning semiidi (araabia ja uus-aramea) keelte ja dialektide uurimine ja publitseerimine.
Ta oli aastatel 2007–2009 Tallinna Ülikooli erakorraline arabistika professor. 15. juunil 2009 valis Tallinna Ülikooli senat ta korraliseks professoriks.
Hannoveri provints

Hannoveri provints (saksa Provinz Hannover) oli Preisimaa kuningriigi ja Preisimaa vaba riigi provints aastatel 1868–1946.
Austria-Preisi sõja ajal püüdis Hannoveri kuningriik koos mõne teise Saksa Liidu liikmesriigiga säilitada neutraliteeti. Pärast Hannoveri poolthääletamist liidu vägede mobiliseerimiseks Preisimaa vastu 14. juunil 1866 nägi Preisimaa seda kui põhjust sõda kuulutada; Hannoveri kuningriik oli peagi löödud ja Preisimaa poolt annekteeritud. Troonilt tõugatud Hannoveri dünastia vara kasutas Otto von Bismarck jätkuva Ludwig II vastase sõja rahastamiseks.
Aastal 1946 taasasutas briti sõjaline administratsioon Hannoveri riigi, mis kattus endise Hannoveri kuningriigi territooriumiga; kuid Saksa juhtkonna õhutusel ühendati see aasta jooksul koos Oldenburgi, Braunschweigi ja Schaumburg-Lippe riikidega uueks Alam-Saksi liidumaaks, mille pealinnaks sai Hannover.

Hannoveri piirkonnad

Hannoveri provints jagati kuueks piirkonnaks, mida algul kutsuti Landdrostei, ja mis 1. aprillil 1885 reorganiseeriti Preisi standardi järgi valitsuspiirkonnaks (Regierungsbezirk).
  1) Aurich
  2) Osnabrück
  3) Stade
  4) Lüneburg
  5) Hildesheim
  6) Hannover
Women’s Leadership Programme

Naisjuhtide osakaalu suurendamise programm (inglise keeles Women’s Leadership Programme) on Ühinenud Rahvaste Organisatsiooni poolt algatatud programm, mille kohaselt peaks aastaks 2050 olema riigiameteis naisi võrdselt meestega.
Salmān ibn Ḩamad Āl Khalīfah (1894–1961)

Šeik Salmān ibn Ḩamad Āl Khalīfah (araabia keeles سلمان بن حمد آل خليفة; elas 10. oktoober 1894 – 2. november 1961) oli Bahreini monarh (ḩākim) aastatel 1942–1961.
Ta oli eelmise hakimi Ḩamad ibn ‘Īsá Āl Khalīfah vanim poeg ja tõusis troonile pärast isa surma 20. veebruaril 1942.
Hariduse omandas ta eraõpetajate käe all. Aastatel 1937–1942 oli šeik Salmān Al-Muharraq'i kuberner. Troonipärijaks nimetati ta ametlikult veebruaris 1940.
Bahreini valitsejana osales ta 1953. aastal Suurbritannia kuninganna Elizabeth II kroonimisel.
Šeik Salmānil oli kolm abikaasat. Nendest abieludest sündis kokku üheksa last, kolm poega ja kuus tütart. Tema surma järel tõusis troonile vanim poeg ‘Īsá. Tema teine poeg Khalīfah sai 1971. aastal Bahreini esimeseks peaministriks.
Paide valla lipp

Paide valla lipp on endise Eesti haldusüksuse Paide valla lipp.
Lipp kinnitati 1. märtsil 1994.

Lipu kirjeldus

Valla ruudukujulisel lipul on 1/7 laiune valge ääris, mis ümbritseb musta keskosa. Mustal keskosal on neli kaldristina asetatud viljapead (kollast). Vallavalitsuse piduliku kandelipu vardaehiseks kuldne viljapea.
Lipuvärvid ja kujund tähistavad Püha Annat (Anna kihelkond ja kirik) ning valla maade põllumajanduslikku tähtsust. Must ja valge on ka Eestimaa kaitsja neitsi Maarja värvid ning tema kaudu ka orduriigi ja Eesti lipu värvid.
Lipu normaalsuurus on 105x105 cm.
Vehklemise Euroopa meistrivõistlused

Vehklemise Euroopa meistrivõistlused (inglise European Fencing Championships) on Euroopa meistrivõistlused vehklemises, mida korraldab Euroopa Vehklemise Konföderatsioon (inglise European Fencing Confederation). Võistlusi on peetud igal aastal alates 1981. 
Võistlusi peetakse kolme relvaga: epeega, rapiiriga ja sabre'ga (inglise sabre või saber). Võistlustel on kolm vanusekategooriat: täiskasvanud, juuniorid ja kadetid (inglise senior, junior, cadet).
Seisuga 2017 on kõige edukam riik olnud Itaalia: kokku 167 medalit, millest 63 on kuldmedalid. Eesti on riikide arvestuses 11. kohal oma 16 medaliga (2 kuld-, 7 hõbe- ja 7 pronksmedalit).
Viies elevant

Sisu

Ankh-Morpoki hertsog ja linnavahtkonna komandör Sam Vimes saadetakse Ankh-Morpoki suursaadikuna Überwaldi, kus on aset leidmas päkapikkude Alumise Kuninga kroonimine. Vimesi teadmata suundub isiklikel põhjustel sinna ka Angua ja teda koos rääkiva koera Gaspode abil jälitav kapten Porgand. Kui Vimes saabub Überwaldi, avastab ta, et tema eelkäija on teadmata kadunud ja Kivikook, mis on Alumise Kuninga kroonimisel äärmiselt oluline, on varastatud. Vimes saab teada, et libahundid plaanivad mässu, ja kui lahendust kiiresti ei leita, on Überwald kaose äärel.
Samal ajal suudab Ankh-Morpoki Linnavahtkonda juhtima jäänud seersant Colon põhjustada korraliku kaose nii vahtkonnas kui ka linnas.
Hõlmine ogakurk

Hõlmine ogakurk (Echinocystis lobata) on taimeliik ogakurgi perekonnast.
Ta on üheaastane ronitaim. Pärismaisena elab Põhja-Ameerikas. Võib olla invasiivne.
Eestis on leitud metsistununa.
Ungari jalgpallikoondis 1954. aasta jalgpalli maailmameistrivõistlustel

Ungari jalgpallikoondis 1954. aasta jalgpalli maailmameistrivõistlustel

Mängijad

Gyula Grosics
Jeno Buzįnszky
Gyula Lorant
Mihaly Lantos
Jozsef Bozsik
Jozsef Zakarias
József Tóth
Sandor Kocsis
Nandor Hidegkuti
Ferenc Puskás
Zoltan Czibor
Bela Karpati
Pal Varhidy
Kovacs
Ferenc Szojka
Laszlo Budai
Ferenc Machos
Lajos Csordas
Peter Palotas
Mihaly Toth
Sandor Geller
Geza Gulyas

Treener

Gusztav Sebes
Javier Pérez de Cuéllar

Javier Pérez de Cuéllar (sündinud 19. jaanuaril 1920 Limas) on endine Peruu diplomaat.
Javier Pérez de Cuéllar oli aastatel 1982–1991 ÜRO peasekretär.
Vinnõtsja rajoon

Külasid

Agronomitšne, Bohhonõkõ, Gavrõšivka, ‎Hõžõntsi, Ivanivka, Jakušõntsi, Kordõšivka, Luka-Meleškivska, Mizjakivski Hutorõ, Nekrasove, Parpurivtsi, Pereorkõ, Stadnõtsja, Zarvantsi, Žabelivka, Tjutkõ, Tsvižõn, Velõki Krušlõntsi, Vinnõtski Hutorõ.
Namlos

Geograafia

Namlos asub Lechi kõrvalorus.
Estlink 2

Estlink on umbes 170 km pikkune elektrikaabel Eesti ja Soome vahel. Kaabli omanikud on Elering AS (50%), Fingrid Oyj (50%).
Kaabel avati pidulikult 6. märtsil 2014.
Heitsoojus

Heitsoojus on tootmisprotsessis vabanev ja seal kasutust mitteleidev soojusenergia.
Heitsoojuse teke on mis tahes energiamuunduses termodünaamiliselt paratamatu. Heitsoojuse tagasisuunamine tootmistegevusse, kasutamine kütteks või vee soojendamiseks võimaldab kokku hoida loodusvarasid ja vähendada saastumist.
Marju Hein

Isiklikku

Tema abikaasa on sõudja Urmas Hein.
Unkaauk

Unkaauk (ka: ungas, ung, ungaauk, karuperse, karupeks, karupersis, karuauk, ulviauk) on nelja pinnaga kelpkatuse otstesse jäetud õhuava. Unkaauku ääristasid unkalauad.
Praktiline otstarve unkaaugul oli hoonest suitsu välja juhtimine, kui korstnaid veel ei kasutatud (neid hakati ehitama alles 19. sajandil). Samuti pääsesid sealtkadu hoonesse värske õhk ja valgus.

Unkaauk mütoloogias

Unkaauk on tihedalt seotud mütoloogiaga. Arvati, et unkaaugu kaudu pääsevad majja välismaailma vaenulikud jõud nagu pahad vaimud, kratid jms. Risti asetsevad unkalauad pidid selle kurja sissepääsemist takistama. Unkalaudadesse ja unkaaugu kattelaudadesse lõigati erinevaid maagilisi kaitsemärke, kuna kõrgel katusel asetsedes pidid nad kaitsma kogu maja. Unkaaugu kattelaudadesse lõigati õhu- ja valgusavadeks risti, ketta, kolmnurga, südame jm üldtuntud sümbolite kujutisi. Unkalaudade otsad vooliti linnu- või hobusepea või sarve kujuliseks. Vahel pandi sinna juurde veel igaks juhuks hobuse pealuu. eestlased uskusid, et need sümbolid hoiavad majast eemale haigused, õnnetused, vargused ja toovad majale õnne.
Unkaaugu läheduses viibimine pidi andma maagilisi võimeid. Sealtkaudu võis näha muidu nähtamatut. Jaaniööl läbi unkaaugu vaadates pidi nägema kuidas vanapagan tulevalgel raha kuivatab ja pärast võivat inimene ise sealt võtta. Samuti saavat perenaine jaaniööl unkaaugu kaudu kogu ümbruskonna piimaõnne oma majja kutsuda (Põlva).
Hingedeaja lõppedes koiduajal läbi unkaaugu vaadates, võib näha, kuidas hinged tagasi surnuaiale lähevad, "keik valges riides, tee täielt kiriku poole" (Suure-Jaani). Unkaauku pandi hingedeajal toitu spetsiaalsele lauale. Unkaauk oli ava teispoolsusesse.
Sarnaseid unkaauke ja -laudu esines muinasajal pea kogu Euroopas.
Tõnis Vint on leidnud üllatavaid ühtelangevusi jaapani iidsete templiehitustavade ja eesti külaarhitektuuri vahel. Unknaaugu karu- liitelised paralleelnimed võivad viidata Karu Jumalale. Eesti majade unkaauk oli suunatud Suure Karu (Suur Vanker) tähtkujule.

Unkaauk kultuuris

Debora Vaarandil on luuletus "Tont unkaaugus".
Eider

Eider (saksa; taani Ejderen) on jõgi Põhja-Euroopas Jüüti poolsaare lõunaosas. See on Saksamaa Schleswig-Holsteini liidumaa pikim jõgi.
Eider algab Bordesholmi lähedalt ja voolab alguses põhja, kuid pöörab siis läände ja suubub Tönningi linna juures Põhjamerre moodustades estuaari.
Kõrgkeskajal oli jõgi sakside ja taanlaste piirijõeks, hiljem Taani ja Saksamaa piirijõeks. Tänapäeval eraldab Schleswigi ja Holsteini.
Pikkus 188 km.
Ferrimagnetism

Temperatuuri mõjud

Ferrimagnetid on sarnased ferromagnetitega selles, et nad on spontaanselt magneetunud allpool Curie temperatuuri ega näita magnetilist korrastatust (on paramagnetilised) sellest temperatuurist kõrgemal. Vahel esineb neil ka punkt allpool Curie temperatuuri, mida nimetatakse magneetumise kompensatsiooni punktiks, kus vastassuunalised momendid on võrdsed ja materjali kogu magnetmoment on null. Seda punkti on võimalik lihtsasti uurida granaatides ja haruldaste muldmetallide-siirdemetallide sulamites. Lisaks sellele võib leiduda ferrimagnetites ka nurkmomendi kompensatsiooni punkt, mille juures kogu nurkmoment kaob. See punkt on kriitiline rakendustes, kus vajatakse kiiret magneetumise pöördumist, ja kasutatakse magnetmäluseadmetes.

Omadused

Ferrimagnetilistel materjalidel on suur takistus ja neil on anisotroopsed omadused. Magnetiline anisotroopia tekib siis, kui ferrimagnetile rakendatakse elektromagnetvälja. Kui selline väli joondab magnetilisi dipoole materjalis, tekib magnetmoment ja dipoolid pretsesseeruvad sagedusel, mida juhib rakendatud väli ja kutsutakse larmoriks või pretsessiooni sageduseks. Näiteks mikrolained, mis on ringpolariseeritud samas suunas kui see pretsessioon, interakteeruvad tugevalt magnetiliste dipoolmomentidega. Samas kui polarisatsioon on vastassuunaline, siis on interaktsioon nõrk. Seda anisotroopset omadust kasutatakse mikrolaineseadmete ehitamisel isolaatorites, tsirkulaatorites ja güraatorites.
Talitaja

Talitaja oli aastatel 1817–1866 Eestimaa kubermangus valla- või külakogukonna juhtiv ametiisik.
Talitaja valiti välja valla täiskogul taluperemeeste seast ning mõisnik kinnitas talitaja ametisse. Alates 1866. aastast kuni 1890. aastateni nimetati talitajaks vallavanemat.
Giacomo Rizzolatti

Giacomo Rizzolatti (sündinud 28. aprillil 1937 Kiievis) on itaalia neuroteadlane ja neurofüsioloog.
Ta on Parma Ülikooli emeriitprofessor. 1981. aastal sai ta Parma Ülikooli inimese füsioloogia professoriks. Ta juhtis uurimisrühma, kes avastas 1992. aastal makaakide ajus frontaal- ja parietaalsagaras peegelneuronid.

Haridustee

Ta lõpetas 1961. aastal Padova Ülikooli meditsiini erialal. 1964. aastal sai samas kraadi neuroloogias.
Marek Noormets

Marek Noormets (sündinud 14. juunil 1971 Tartus) on endine eesti korvpallur.
1990-2002 mängis ta Eesti korvpallikoondises.
1990-1996 mängis ta Tallinna Kalevi koondises.
Endel Vooremaa

Endel Vooremaa (sündinud 6. mail 1930 Kuressaares) on eesti jääpurjetaja.
Tema poeg on jääpurjetaja Vaiko Vooremaa.
Võnnu Keskkool

Võnnu Keskkool on keskkool Tartu maakonnas [vald|Kastre vallas]] Võnnu alevikus. Kooli direktor on Valdek Rohtma .
Võnnu koolihariduse kohta on teated alates 17. sajandi lõpust, kui seal tegutses köstrikool. 1787 avati Võnnus vallakool.
1858 nimetati köstrikool Võnnu kihelkonnakooliks. 1919 muudeti kihelkonnakool 6-klassiliseks kõrgemaks algkooliks. 1953-1978 tegutses kool nime all Võnnu Keskkool. 1978 nimetati kool ümber Võnnu 8-klassiliseks kooliks, mis aastast 1989 kannab taas nime Võnnu Keskkool.
Et koolil on tugevad sidemed mitme Rootsi kooliga, siis õpetatakse seal alates 10. klassist ka [[r
Mary Pinchot Meyer

Mary Eno Pinchot Meyer (14. oktoober 1920 New York – 12. oktoober 1964 Washington) oli Ameerika Ühendriikide seltskonnategelane ja kunstnik.
Mary Pinchot Meyeri isa Amos Pinchot oli jurist, kes toetas vasakpoolset ajakirja The Masses ja oli üks Progressiivse Partei juhtfiguure. Ema Ruth Pinchot oli ajakirjanik.
Juba Vassari Kolledžis õppides oli Mary Pinchot Meyer vasakpoolsete ja patsifistlike vaadetega. Ta astus Ameerika Tööparteisse (American Labor Party) ja Föderaalne Juurdlusbüroo avas tema kohta toimiku. Kolledži lõpetamise järel töötas ta ajakirjanikuna United Press Internationalis.
1944. aastal tutvus Mary USA Mereväe leitnandi Cord Meyeriga, nad abiellusid 19. aprillil 1945. Nende esimene poeg Quentin sündis 1945. aastal ja teine poeg Michael 1947. aastal. Seejärel jäi Mary Pinchot Meyer koduseks ja tegeles ka kunstiõpingutega. Nende kolmas poeg Mark sündis 1950. aastal. Samal aastal kutsuti Cord Meyer tööle Luure Keskagentuuri. 1954. aasta suvel said Mary Pinchot Meyer ja Cord Meyer endale uued naabrid. Nende Washingtoni Georgetowni linnaosas asuva maja lähedale ostsid häärberi senaator John F. Kennedy ja tema naine Jacqueline Kennedy. Mary Pinchot Meyer ja Jacqueline Kennedy said peagi sõbrannadeks. 18. detsembril 1956 jäi Mary Pinchot Meyeri ja Cord Meyeri üheksa-aastane poeg Michael auto alla ja sai surma. 1958. aastal lahutasid Mary Pinchot Meyer ja Cord Meyer abielu.
1962. aasta jaanuaris sai Mary Pinchot Meyerist John F. Kennedy armuke. Alates 1962. aasta aprillist sai ta Timothy Learylt LSD-d, mida nad tarvitasid ka koos John F. Kennedyga,
Pärast John F. Kennedy mõrva helistas Mary Pinchot Meyer 1. detsembril 1963 Timothy Learyle ja ütles: "Nad ei suutnud teda enam kontrollida. Ta muutus liiga kiiresti. Nad on kõik kinni mätsinud. Ma tahan sind näha. Ma kardan."
Mary Pinchot Meyer mõrvati 1964. aasta 12. oktoobril umbes kell 12:20 keskpäeval oma kodu lähedal Washingtonis Georgetowni linnaosas. Teda tulistati kaks kord püstolist, esimene lask pähe. Mary Pinchot Meyer suri silmapilkselt. Kahtlusalusena peeti kinni 25-aastane afroameeriklane Ray Crump. Mõrvarelva ei leitud kunagi. Kuid süütõendeid ei olnud ja 29. juulil 1965 mõisteti Crump kohtus õigeks. Mary Pinchot Meyeri mõrv jäi lahendamata.
Mary Pinchot Meyeri tapmist on püütud seostada president John F. Kennedy mõrvaga. Peter Janney avaldas 2012. aastal raamatu "Mary's Mosaic", milles ta väitis, et Mary Pinchot Meyeri mõrvas Luure Keskagentuur.
Blond

Blond on juuksevärv, mida põhjustab melaniini vähene sisaldus juustes. Blondi ehk heledajuukselise inimese juuksed on valkjat, kollakat, kuldset või isegi helepruuni tooni.
Instytut kultury metroojaam

Instytut kultury metroojaam (vene keeles Институт культуры (Institut kulturõ metroojaam), valgevene Інстытут культуры (transkribeerituna Instõtut Kulturõ metroojaam), tõlkes Kultuuriinstituudi metroojaam) on üks Minski metroo jaamadest Maskoŭskaja liinil Maskoŭski rajoonis.
Jaam avati 26. juunil 1984; see oli üks Minski metroo algsetest jaamadest. Kuni aastani 2012 oli tegemist metroo lõppjaamaga. Jaama perroon on 100 meetri pikkune ja 10 meetri laiune. Jaamast viib tee Orša suunas suunduvate elektrirongide ooteplatvormidele, üks  väljapääs avaneb ka Valgevene Kultuuriülikooli juures.
Projekti kohaselt pidi jaam kandma algselt nime Maskoŭskaja. Praeguse nime sai see pärast seda, kui algselt Vałhahradzkaja nime kandma pidanud metroojaam Maskoŭskajaks ümber nimetati. Jaam on kujundatud ühtse võlvikujulise monoliitraudbetoonkonstruktsioonina, Jaama kaunistavad kollasest, oranžist ja punasest klaasist bareljeefid, mis kujutavad Valgevene kultuuri saavutusi. Jaam ise on kujundatud lakooniliselt ja heledates toonides.
Jaamast viib raudteeharu elektrirongide depoosse.
Paleozooloogia

Paleozooloogia on paleontoloogia haru, mis keskendub fossiilsete loomade uurimisele. Paleozooloogilised uuringud (eriti koos paleobotaanikaga) aitavad kindlaks teha eelajaloolisi keskkonnatingimusi ja rekonstrueerida vastavaid ökosüsteeme.
Tuntuimateks uurimisobjektideks on teiste seas trilobiidid, dinosaurused.
Ngerulmud

Ngerulmud on Belau pealinn. Ngerulmud asub Babelthuapi saarel Melekeoki osariigis 2 kilomeetrit Melekeokist loodes.
Ngerulmud sai Belau pealinnaks 2006, kui presidendi korraldusel hakati rajama administratiivhooneid. See on maailma riikide pealinnadest rahvaarvult väikseim. Pealinna täpsem rahvaarv on selgusetu, kuid 2015. aasta Belau statistika aastaraamatu järgi elas Melekeoki osariigis kokku 277 inimest.
Belau Kapitooliumi kompleksi arhitekt on Joe Farrell. Kogu kompleks läks maksma 45 miljonit USA dollarit. 7. oktoobril 2006 kogunes kompleksi pidulikule avamisele 5000 inimest.
Laulud tähtedega

"Laulud tähtedega" on Eesti telesari, kus võistlevad laulmises paarid, mis koosnevad ühest kutselisest lauljast ja ühest avaliku elu tegelasest.
Igas saates esitavad paarid laule vastavalt teemadele ning kohtunike ja televaatajate punktide liitmisel langeb üks paar välja. Võistluse auhinnaks on rahasumma, mille saab võitjapaar annetada heategevuseks enda valitud fondi. Saate formaat põhineb Briti telesaatel "Just the Two of Us". Saadet toodab produktsioonifirma Ruut ja annab eetrisse TV3.

Esimene hooaeg

Esimene hooaeg sai alguse 5. oktoobril 2008. Saatejuhid olid Marko Matvere ja Karin Rask. Kohtunike paneel koosnes tunnustatud rokkmuusikust, endisest Ruja liikmest Jaanus Nõgistost, rahvusvaheliselt tuntud dirigendist Kadri Talist ning kontsertide ja festivalide korraldajast Jüri Makarovist. Saatesarjas osales üheksa paari. Võitjateks kuulutati Ines ja Valdo Randpere. Auhinnaks olnud 500 000 Eesti krooni annetasid võitjad Eesti Tennise Liidule noorte tenniselootuste toetuseks.

Teine hooaeg

Teise hooaja avasaade toimus 21. märtsil 2010. Saatejuhtideks olid seekord esimese hooaja võitja Eda-Ines Etti ja näitleja Madis Milling. Ka kohtunike paneel oli välja vahetatud. Kohtunikeks oli kitarrist ja muusikakriitik Mihkel Raud, lauljatar Maarja-Liis Ilus ning ärijuht ja muusikaürituste korraldaja Peeter Rebane. Laulusaate võitsid filmiprodutsent Artur Talvik ja lauljatar Lenna Kuurmaa. Auhinnaks olnud 300 000 Eesti krooni annetas Artur Heateo Sihtasutuse kaudu Anni Akadeemiale ja teistele projektidele, mis on suunatud mõttelaadi muutustele ühiskonnas.
Sooline võrdõiguslikkus

Mis on sooline võrdõiguslikkus?

Traditsiooniliste soorollide järgi peaksid naised justkui eelistama koduseid kohustusi palgatöö tegemisele ja mehed pühendama enam aega ning energiat pigem karjäärile kui pereelule. Viimased viiskümmend aastat on Eestis ja teistes Euroopa riikides naiste tööhõive tase olnud kõrge. Ehkki üha vähem naisi on olukorras, kus nende ees seisev valik on väga kategooriline – kas lapsed või karjäär −, ütles Euroopa Komisjoni 2009. aasta soolise võrdõiguslikkuse aruande kohaselt 2006. aastal Euroopa Liidus üle kuue miljoni naise vanuses 25–49, et nad on perekondlike kohustuste tõttu sunnitud koju jääma või saavad töötada ainult osalise tööajaga. Ajakasutamise uuringud näitavad, et koduseid töid teevad igapäevaselt palju rohkem naised. Eesti naistel, kellest valdav osa käib palgatööl, on tasustamata kodutöid tehes topeltkoormus, mis omakorda vähendab nende võimalust teostada ennast ühiskonnas, teha vabatahtlikku tööd, kandideerida esinduskogudesse jne. Samas saavad naised oma palgatöö eest väiksemat tasu kui mehed.
Seega on sooline võrdõiguslikkus ühtaegu põhimõte, mida järgida, ja eesmärk, mille poole püüelda, ning on sellisena fikseeritud seadusega. Eesti soolise võrdõiguslikkuse seadus jõustus 1. mail 2004.
Piibel kontekstis

"Piibel kontekstis" on alates 2013. aastast ebakorrapäraselt ilmuv eestikeelne raamatusari, mis avaldab Vana ja Uue Testamendi raamatute ning nendega kõige lähemalt seotud kirjanduse (apokrüüfid, pseudoepigraafid, Surnumere käsikirjad) tekstikriitilisi kommenteeritud esma- ja uustõlkeid.
Sarja toimetajad on Urmas Nõmmik (peatoimetaja), Amar Annus ja Ain Riistan, toimetuskolleegiumi liikmed Kalle Kasemaa, Marju Lepajõe, Juha Pakkala, Kristiina Ross, Randar Tasmuth ja Lauri Thurén.
Sarja annab välja Tartu Ülikooli Kirjastus.